CELEX: 62007CA0078
Language: sk
Date: 2008-03-13 00:00:00
Title: Vec C-78/07: Rozsudok Súdneho dvora (siedma komora) z  13. marca 2008 (návrh na začatie prejudiciálneho konania, ktorý podal Consiglio di Giustizia Amministrativa per la Regione siciliana – Taliansko) – Ispettorato Provinciale dell'Agricoltura di Enna, Assessorato all'agricoltura e foreste della regione Sicilia, Regione Sicilia/Domenico Valvo (Poľnohospodárstvo — Nariadenie (EHS) č. 2328/91 a nariadenie (ES) č. 950/97 — Články 17 a 18 — Vyrovnávací príspevok pre oblasti s trvalým prírodným znevýhodnením — Poľnohospodári poberajúci dôchodok priznaný na základe počtu odpracovaných rokov — Nárok na vyrovnávací príspevok — Hranice)

9.5.2008   
            
            
               SK
            
            
               Úradný vestník Európskej únie
            
            
               C 116/7
            
         Rozsudok Súdneho dvora (siedma komora) z 13. marca 2008 (návrh na začatie prejudiciálneho konania, ktorý podal Consiglio di Giustizia Amministrativa per la Regione siciliana – Taliansko) – Ispettorato Provinciale dell'Agricoltura di Enna, Assessorato all'agricoltura e foreste della regione Sicilia, Regione Sicilia/Domenico Valvo
   (Vec C-78/07) (1)
   
   (Poľnohospodárstvo - Nariadenie (EHS) č. 2328/91 a nariadenie (ES) č. 950/97 - Články 17 a 18 - Vyrovnávací príspevok pre oblasti s trvalým prírodným znevýhodnením - Poľnohospodári poberajúci dôchodok priznaný na základe počtu odpracovaných rokov - Nárok na vyrovnávací príspevok - Hranice)
   (2008/C 116/12)
   Jazyk konania: taliančina
   Vnútroštátny súd, ktorý podal návrh na začatie prejudiciálneho konania
   Consiglio di Giustizia Amministrativa per la Regione siciliana
   Účastníci konania pred vnútroštátnym súdom
   
      Žalobcovia: Ispettorato Provinciale dell'Agricoltura di Enna, Assessorato all'agricoltura e foreste della regione Sicilia, Regione Sicilia
   
      Žalovaný: Domenico Valvo
   Predmet veci
   Návrh na začatie prejudiciálneho konania – Consiglio di Giustizia Amministrativa per la Regione siciliana – Výklad nariadenia Rady (ES) č. 950/97 z 20. mája 1997 o zlepšení účinnosti poľnohospodárskych štruktúr [neoficiálny preklad] – Vnútroštátna právna úprava, ktorá zamieta priznanie nároku na vyrovnávací príspevok z titulu trvalých prírodných znevýhodnení poľnohospodárom poberajúcim dôchodok priznaný na základe počtu odpracovaných rokov
   Výrok rozsudku
   Články 17 a 18 nariadenia Rady (ES) č. 950/97 z 20. mája 1997 o zlepšení účinnosti poľnohospodárskych štruktúr [neoficiálny preklad] dávajú členským štátom možnosť priznať vyrovnávací príspevok poľnohospodárskemu podnikateľovi, ktorý spĺňa podmienky uvedené v týchto dvoch článkoch. Tieto dva články však neodporujú tomu, aby členský štát zamietol vyplatenie takéhoto príspevku v prípade, ak tento podnikateľ poberá dôchodkovú dávku, konkrétne dôchodok priznaný na základe počtu odpracovaných rokov.
   
      (1)  Ú. v. EÚ C 117, 26.5.2007.